L'Estatut d'autonomia de Catalunya, mitjançant l'article 150.b), atribueix a la Generalitat de Catalunya la competència exclusiva sobre les diverses modalitats organitzatives i instrumentals per a l'actuació administrativa.
D'acord amb l'article 4 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, aquesta exerceix la potestat d'autoorganització mitjançant els òrgans i dins els límits establerts per la Constitució, per l'Estatut d'autonomia de Catalunya i per la resta de l'ordenament jurídic.
L'article 30 del referit Estatut disposa l'adopció per part de les administracions públiques de Catalunya de cartes de drets dels usuaris i d'obligacions dels prestadors.
En aquest context, l'objecte d'aquesta Ordre és aprovar la Carta de serveis del Diari Oficial i de Publicacions de la Generalitat de Catalunya dictada en compliment de l'article 59 de la Llei 19/2014, del 29 de desembre, de transparència, accés a la informació pública i bon govern, i de l'article 23 de la Llei 26/2010, del 3 d'agost, de règim jurídic i de procediment de les administracions públiques de Catalunya, segons les quals les administracions públiques de Catalunya han de tenir cartes de serveis a disposició dels ciutadans, les empreses i els professionals, com a instruments per a la millora de la qualitat dels serveis, en els termes que preveu la normativa vigent.
Aquesta Ordre s'adequa als principis de bona regulació i de qualitat normativa continguts a l'article 129 de la Llei 39/2015, d'1 d'octubre, del procediment administratiu comú de les administracions públiques, i a l'article 62 de la Llei 19/2014 abans esmentada, i consta d'un preàmbul, sis articles i dues disposicions finals.
En data 23 de febrer de 2018, el Consell d'Administració de l'Entitat Autònoma del Diari Oficial i de Publicacions (en endavant, EADOP) va aprovar la Carta de serveis objecte d'aquesta Ordre.
Per tot això, a proposta del director general de l'EADOP i en ús de les atribucions conferides legalment per l'article 12 de la Llei 13/1989, del 14 de desembre, d'organització, procediment i règim jurídic de l'Administració de la Generalitat de Catalunya, així com per l'article 39.3 de la Llei 13/2008, del 5 de novembre, de la presidència de la Generalitat i del Govern, d'acord amb el Dictamen 281/2018, de 15 de novembre, emès per la Comissió Jurídica Assessora,
L'objecte d'aquesta Ordre és aprovar la Carta de serveis del Diari Oficial i de Publicacions de la Generalitat de Catalunya (en endavant, Carta de serveis), continguda en annex.
La persona titular de la direcció de l'EADOP és l'òrgan responsable de la Carta de serveis.
Les reproduccions totals o parcials de la Carta de serveis que l'EADOP pugui elaborar en diferents suports, formats o canals de comunicació han de contenir: a) una referència al caràcter no oficial d'aquests documents; b) les dades d'aprovació de la Carta de serveis (Ordre i DOGC de publicació), i c) la data d'elaboració del document de reproducció total o parcial de la Carta de serveis.
La Carta de serveis es modificarà mitjançant una ordre de la persona titular del Departament al qual està adscrita l'EADOP.
L'EADOP ha de mantenir permanentment actualitzat el contingut de la Carta de serveis publicat a la seu electrònica de l'Administració de la Generalitat de Catalunya, d'acord amb l'ordre vigent publicada al DOGC.
La Carta de serveis s'ha de difondre pels següents canals de prestació dels serveis: a) les oficines o els centres d'atenció ciutadana; b) el telèfon 012, i c) la plataforma Gencat serveis i tràmits, vinculada a la resta d'informació dels serveis o tràmits objecte de la Carta de serveis.
Actualització automàtica de la informació
Sense perjudici de les corresponents actuacions materials d'actualització de dades a la seu electrònica a què fa referència l'article 5, les dades contingudes a la Carta de serveis es consideren automàticament modificades amb l'entrada en vigor i/o aprovació de les disposicions generals que en cada cas les modifiquin.
Aquesta Ordre entrarà en vigor transcorreguts vint dies des de la seva publicació en el Diari Oficial de la Generalitat de Catalunya.
Carta de serveis del Diari Oficial i de publicacions de la Generalitat de Catalunya
–1 L'organització i la forma de prestació dels serveis
Els serveis del Diari Oficial i de Publicacions de la Generalitat de Catalunya, els presta l'Entitat Autònoma del Diari Oficial i de Publicacions (en endavant, EADOP o Entitat, indistintament).
L'EADOP és una entitat autònoma de caràcter comercial creada per la Llei 24/1987, de 28 de desembre.
Està adscrita al Departament de la Presidència de la Generalitat de Catalunya i té personalitat jurídica, patrimoni propi i plena capacitat per al compliment de les seves funcions.
L'Entitat té la condició de mitjà propi i servei tècnic de l'Administració de la Generalitat i dels ens, els organismes i les entitats que en depenen o que hi estan vinculats.
La seva missió té relació amb l'àmbit jurídic i l'àmbit de les publicacions de la Generalitat de Catalunya.
Quant al primer, li correspon la publicació oficial de les lleis de Catalunya i de les normes, les disposicions de caràcter general, els acords, les resolucions, els edictes, les notificacions, els anuncis i els altres actes del Parlament, del Govern, de l'Administració de la Generalitat, de l'Administració de justícia i d'altres administracions, ens i organismes públics, i també dels anuncis de particulars en els supòsits en què ho determini l'ordenament jurídic.
També és missió de l'Entitat contribuir al coneixement i la difusió del dret vigent aplicable a Catalunya.
Pel que fa a les publicacions, l'Entitat té per missió participar, en el marc del Consell Editorial, en la definició dels criteris que ha de seguir la política editorial de l'Administració de la Generalitat, impulsar-ne l'aplicació i difondre i comercialitzar les publicacions de la Generalitat.
Els serveis que s'inclouen en aquesta Carta són els següents:
Publicació oficial de les lleis de Catalunya i de les normes, les disposicions de caràcter general, els acords, les resolucions, els edictes, les notificacions, els anuncis i els altres actes del Parlament, del Govern, de l'Administració de la Generalitat, de l'Administració de justícia i d'altres administracions, ens i organismes públics, i també dels anuncis de particulars, en els supòsits en què ho determini l'ordenament jurídic.
Servei de difusió del dret vigent aplicable a Catalunya.
Servei de publicacions de la Generalitat de Catalunya.
Coordinació editorial, difusió i comercialització de les publicacions de la Generalitat de Catalunya.
Servei de producció d'encàrrecs editorials.
Prestació de serveis editorials integrals a l'Administració de la Generalitat de Catalunya i les entitats que integren el seu sector públic, així com, sempre que els mitjans disponibles ho permetin, per a les altres administracions públiques i les entitats sense ànim de lucre.
Trobareu tota la informació sobre el marc legal que regula l'Entitat i els serveis que presta a la pàgina web següent: DOGC > Entitat Autònoma del Diari Oficial i de Publicacions > Funcions i normativa
Forma de prestació dels serveis
L'Entitat presta els serveis de forma directa, amb recursos propis, si bé per a l'edició, la distribució i la venda de publicacions pot contractar empreses o serveis aliens, d'acord amb la llei.
Aquests serveis que presta l'Entitat s'adrecen en uns casos a la ciutadania, les empreses i la societat en general, i en d'altres a les administracions públiques.
L'Entitat es compromet a prestar els serveis que s'especifiquen en aquesta Carta en les condicions que s'hi determinen, sempre que sigui possible prestar-los en una situació de normalitat, és a dir, que els serveis no siguin pertorbats per causes fortuïtes o de força major que n'afectin la prestació.
Els canals de prestació dels serveis
1.1 Publicació del Diari Oficial de la Generalitat de Catalunya
1.3 Consulta, còpia o descàrrega digital del DOGC
1.5 Servei d'alertes del Portal del DOGC i el Portal Jurídic de Catalunya
1.8 Consulta del DOGC de 1931-1939 i l'exili
1.9 Servei d'atenció als usuaris del Portal del DOGC i Portal Jurídic de Catalunya
Difusió del dret vigent a Catalunya
Publicacions de la Generalitat de Catalunya
3.1 Coordinació editorial de les publicacions de la Generalitat de Catalunya
3.2 Difusió de les publicacions de la Generalitat de Catalunya
Butlletí Informatiu de Publicacions de la Generalitat de
3.3 Comercialització de les publicacions de la Generalitat
Servei de producció de projectes editorials
–2 La identificació dels responsables de la gestió dels serveis
La responsabilitat de la gestió dels serveis objecte d'aquesta Carta correspon a la persona titular de la Direcció General de l'Entitat, a la qual s'han d'adreçar per escrit les reclamacions, les queixes i els suggeriments que es vulguin formular.
En relació amb cadascun dels serveis objecte d'aquesta Carta, s'identifica una persona coordinadora de la seva gestió, que és la persona de referència o de contacte per a qualsevol incidència o comentari que se li vulgui adreçar durant la prestació del servei.
Publicació del Diari Oficial de la Generalitat de Catalunya
Edició i publicació del Diari Oficial de la Generalitat de Catalunya (en endavant, DOGC), que és el mitjà de què s'ha dotat la Generalitat per fer públics els documents que, d'acord amb l'ordenament jurídic, han de ser objecte de publicació oficial.
Es publiquen en el DOGC les lleis de Catalunya i les normes, les disposicions de caràcter general, els acords, les resolucions, els edictes, les notificacions, els anuncis i els altres actes del Parlament, del Govern, de l'Administració de la Generalitat, de l'Administració de justícia i d'altres administracions, ens i organismes púbics, i també els anuncis de particulars, en els supòsits en què ho determini l'ordenament jurídic.
El DOGC es publica en suport digital, diàriament de dilluns a divendres, llevat dels dies declarats festius a tot el territori de Catalunya o en el municipi on radica la seu de l'Entitat.
La publicació del DOGC és en català i castellà.
També es publiquen en occità (aranès a l'Aran) les lleis del Parlament de Catalunya i les disposicions i els actes que afecten exclusivament l'Aran.
Tramitació de notificacions al tauler edictal del BOE
Tramitació d'anuncis de notificació al tauler edictal del BOE (TEU) i gestió de la informació associada a la publicació.
Es publiquen en el DOGC i en el tauler edictal del BOE els anuncis de notificació quan les persones interessades en un procediment són desconegudes, quan se n'ignora el lloc o el mitjà de notificació o bé quan, havent-se intentat la notificació, no s'ha pogut practicar.
Consulta, còpia o descàrrega digital del DOGC
Consulta pública i gratuïta del DOGC a través d'un punt amb servei d'accés a Internet situat a les dependències de la seu de l'Entitat.
També es pot sol·licitar una còpia en paper o una descàrrega en format digital del DOGC, sens perjudici del règim econòmic que escaigui d'aplicar.
El servei es presta també mitjançant un punt d'accés a Internet situat a la seu de l'Entitat.
Coordinador/a de gestió: persona responsable de l'Àrea de Tecnologies de la Informació.
La Base de dades del DOGC és una base documental jurídica d'actualització diària i accés gratuït.
Permet la cerca i la recuperació dels documents publicats al DOGC des del núm. 1, de 5 de desembre de 1977 (2a època).
Conté tots els documents publicats al DOGC en català i castellà, generalment en format PDF i HTML.
També conté documents publicats en occità (aranès), quan és el cas.
Té un cercador simple i avançat, amb diverses opcions, connectors booleans i descriptors temàtics, d'organismes i geogràfics.
Conté també la taula de vigències de les disposicions, de manera que permet saber si un document és vigent o ha estat derogat, i si afecta un document o està afectat per un altre.
Si una disposició ha sofert modificacions, conté un enllaç al text consolidat proveït pel Portal Jurídic de Catalunya.
Servei d'informació relacionat amb el Portal del DOGC i el Portal Jurídic de Catalunya que permet subscriure's a continguts del DOGC del dia, a cerques parametritzades de la Base de dades o a documents concrets.
En el cas de les Alertes DOGC, permet rebre diàriament a la bústia de correu electrònic un missatge amb la informació del DOGC del dia segons les preferències o els paràmetres escollits.
Servei de consulta del DOGC del dia adaptat als dispositius mòbils.
Permet consultar el sumari i el text complet de les disposicions i anuncis publicats en el DOGC en els últims set dies.
Conté l'opció d'enviar l'enllaç de cada disposició o anunci per correu electrònic.
Difusió del sumari i una selecció de les disposicions més destacades de l'edició diària del DOGC a la xarxa Twitter, al perfil.
Consulta del text complet del Diari Oficial de la Generalitat de Catalunya de 1931-1939 i l'exili.
Atenció de les consultes de les persones usuàries del Portal del DOGC i del Portal Jurídic de Catalunya.
- Canal telefònic, persona responsable del Servei d'Anàlisi i Difusió Jurídica.
- Canal electrònic, persona responsable de l'Àrea de Coordinació Editorial.
Les persones usuàries poden trobar en el Portal Jurídic de Catalunya els textos legals actualitzats pertanyents a Catalunya i una selecció en els casos de l'Estat espanyol i la Unió Europea.
La normativa catalana indexada comprèn totes les normes amb rang de llei, els decrets i les ordres publicades a la secció I del Diari Oficial de la Generalitat de Catalunya des de 1977 (núm. 1 de la segona època).
De les normes amb rang de llei i dels decrets, se n'ofereix, a més del text publicat, el text consolidat, que incorpora, en un document únic, les modificacions (o afectacions passives) i correccions que hagi tingut aquella norma al llarg del temps.
3.1 Servei de coordinació editorial de les publicacions de la Generalitat de Catalunya
S'assessora els departaments i organismes de l'Administració de la Generalitat de Catalunya en matèria de publicacions.
Es coordina l'activitat editorial de la Generalitat de Catalunya i la tramitació dels identificadors de les publicacions (ISBN, ISSN, etc.).
3.2 Servei de difusió de les publicacions de la Generalitat de Catalunya
Difusió de les novetats editorials de la Generalitat de Catalunya, i del seu fons editorial, especialment a través de les xarxes socials (Facebook, Twitter, blog de publicacions).
Donar a conèixer el Catàleg de publicacions venals de la Generalitat de Catalunya a Internet.
3.3 Servei de comercialització de les publicacions de la Generalitat de Catalunya
Posada a disposició de les publicacions de la Generalitat a través del canal de distribució i venda a les llibreries.
Venda de les publicacions de la Generalitat de Catalunya a través de comerç electrònic, amb una llibreria en línia pròpia, en un entorn segur.
Prestació de serveis editorials integrals a l'Administració de la Generalitat de Catalunya i les entitats que integren el seu sector públic, així com, sempre que els mitjans disponibles ho permetin, per a les altres administracions públiques i les entitats sense ànim de lucre, tant amb recursos interns com a través de la contractació de qualsevol tipus de subministrament i servei extern.
Coordinador/a de gestió: persona responsable de l'Àrea de Producció i Serveis Editorials.
–4 Els compromisos (estàndards mínims) de qualitat i els indicadors per avaluar-ne l'aplicació
Servei de publicació en diaris oficials
1.1 Servei de publicació oficial
- Publicar el DOGC abans de les 7.00 hores, llevat de causa de força major.
- Publicar els documents en el DOGC en el termini màxim de 10 dies hàbils des de la recepció de l'ordre d'inserció i en el termini màxim de 3 dies hàbils en els casos d'urgència.
- Prestar als usuaris emissors de documents la informació i l'assessorament necessaris per a la publicació, en el termini màxim de 24 hores.
- Publicar les correccions d'errades atribuïbles als ens emissors en un termini màxim de tres dies hàbils, una vegada l'ens responsable adopti les mesures corresponents per a l'esmena.
- Garantir l'accés gratuït dels ciutadans als documents que són objecte de publicació oficial, fins i tot en cas d'incidències de caràcter greu, i a una base de dades per consultar els documents que han estat objecte de publicació.
- Garantir la conservació i la inalterabilitat de les dades i els fitxers que conformen cada edició del DOGC.
Termini mitjà de publicació de documents al DOGC.
Percentatge de DOGC publicats abans de les 7.00 h.
- Preparar la publicació simultània dels anuncis en el DOGC i el BOE en un termini màxim de sis dies hàbils a comptar des de la recepció dels documents.
- Proporcionar als usuaris emissors l'enllaç permanent de consulta, el mateix dia de la publicació, per localitzar l'anunci a la seu electrònica de l'Agència Estatal del BOE.
- Atendre les consultes i gestionar les incidències dels usuaris emissors sobre procediment i sobre recuperació de dades de publicació en un termini màxim de 24 hores des de la recepció telemàtica de les sol·licituds.
Termini mitjà d'enviament de documents al tauler edictal del BOE.
Percentatge de publicació simultània al DOGC i al BOE.
- Prestar el servei de consulta de 9 a 14 h, diàriament de dilluns a divendres, llevat dels dies declarats festius a la ciutat de Barcelona, mitjançant un punt d'accés a Internet ubicat a la seu de l'Entitat.
Nombre de sol·licituds ateses mensualment.
Servei de Base de dades del DOGC
- Garantir la consulta dels documents publicats al DOGC, mitjançant un cercador simple i avançat.
- Elaborar les afectacions de les disposicions publicades a les seccions 1 i 2 del DOGC, i els textos consolidats de les normes, quan hagin estat modificades, en un termini de 7 dies hàbils.
- Enviament de les Alertes DOGC a les persones que les hagin subscrit abans de les 8 h del matí.
Percentatge de dies en què les Alertes DOGC s'envien abans de les 8 h del matí.
- Publicar el contingut del DOGC del dia en format mòbil abans de les 7 h del matí.
Percentatge de dies en què el DOGC del dia es publica al DOGC mòbil abans de les 7 h del matí.
Nombre de pàgines vistes al DOGC mòbil.
- Difondre diàriament el sumari i una selecció de documents del DOGC del dia a través de la plataforma Twitter.
Percentatge de dies en què es difon el DOGC del dia a Twitter.
- Garantir la consulta de les disposicions publicades al DOGC de 1931-1939 i l'exili, mitjançant un cercador específic.
Nombre de cerques al DOGC de 1931-1939 i l'exili.
- Atendre les consultes (telefòniques, bústia corporativa, etc.) sobre el contingut dels portals, en 2 dies hàbils en el cas de la bústia corporativa.
Percentatge de consultes mensualment rebudes a través de la bústia corporativa que es responen en 2 dies hàbils.
- Elaboració dels textos consolidats de les lleis i decrets de Catalunya.
- Garantir la consulta d'una base de dades de normativa vigent a Catalunya, mitjançant un cercador simple i avançat.
- Elaboració i publicació de codis de legislació sectorial.
Nombre de codis de legislació sectorial publicats.
Servei de coordinació editorial de les publicacions de la Generalitat de Catalunya
- Coordinar l'elaboració del Pla editorial anual de la Generalitat de Catalunya dins del primer trimestre de l'any.
- Obtenir els identificadors (ISBN, ISSN, dipòsit legal, etc.) per a les publicacions de la Generalitat de Catalunya en un termini de 2 dies hàbils.
Termini de tramitació dels identificadors.
Servei de difusió de les publicacions de la Generalitat de Catalunya
- Mantenir actualitzat el Catàleg de publicacions venals de la Generalitat de Catalunya a Internet.
- Publicar quinzenalment un butlletí Informatiu de Publicacions de la Generalitat de Catalunya.
- Publicar notícies de les novetats editorials de la Generalitat a Facebook, Twitter, blog de publicacions.
Nombre total de registres a la Base de dades de publicacions de la Generalitat.
Nombre d'apunts publicats al blog.
Servei de comercialització de les publicacions de la Generalitat de Catalunya
- Crear i mantenir la Xarxa de Llibreries Acreditades de la Generalitat de Catalunya.
- Comunicar mensualment a cada organisme editor l'estat de vendes i devolucions del seu fons editorial.
- Liquidar mensualment el resultat de les liquidacions derivades de la venda de publicacions.
Nombre d'exemplars de publicacions de la Generalitat de Catalunya distribuïts mensualment.
Nombre de llibreries membres de la Xarxa de Llibreries Acreditades de la Generalitat de Catalunya.
- Posar a disposició un cercador avançat de les publicacions venals de la Generalitat de Catalunya.
- Servir les comandes a la península Ibèrica en 4 dies laborables des de la recepció del pagament.
Nombre de publicacions de la Generalitat venudes a través de la Llibreria en línia.
Termini de lliurament de les comandes.
- Pressupostar els serveis editorials sol·licitats en menys de 5 dies hàbils.
- Garantir l'assessorament als organismes editors pel que fa als materials, les tècniques de producció, l'aplicació del PIV, el tiratge i la qualitat dels originals.
Nombre de serveis editorials produïts.
Percentatge de pressupostos lliurats en termini.
Termini de lliurament dels serveis editorials.
–5 Les condicions d'accés al servei (requisits)
Els serveis d'informació i difusió que us prestem són d'abast universal o general, és a dir, que són serveis accessibles a tota la població i no hi ha cap condició específica que s'hagi de complir per accedir-hi.
D'altra banda, però, s'ha de tenir en compte que alguns tràmits concrets tenen establerts uns requisits i unes condicions d'accés determinats, els quals s'especifiquen a l'apartat següent.
–6 Els drets i els deures de les persones usuàries
Podeu consultar els drets i deures que la normativa vigent preveu en les diferents relacions que s'estableixen entre els ciutadans i l'Administració pública a la pàgina web següent:
Departament de Polítiques Digitals i Administració Pública > Administració pública > Processos i administració... > Qualitat i millora de processos > Cartes de serveis > Drets i deures generals dels ciutadans...
Això no obstant, per a determinats serveis oferts per l'Entitat s'especifiquen els drets i deures següents:
- Dret de les persones a demanar l'ocultació de dades personals un cop hagi transcorregut el termini d'exposició pública determinat per la norma que n'exigeix la publicació.
- Dret a descarregar en format digital i d'imprimir en suport paper còpies de les edicions del DOGC accedint a la seu electrònica on es publica.
Els òrgans emissors de documents que s'hagin de publicar al DOGC tenen els deures següents:
- Lliurar a l'Entitat el text íntegre dels documents a publicar redactats en les llengües oficials que correspongui.
- Trametre i presentar els documents per publicar d'acord amb el procediment i les pautes establerts per l'Entitat:
DOGC > Serveis del DOGC > Servei de publicació al DOGC > Criteris d'elaboració de documents per al DOGC
- Identificar els documents que continguin dades de caràcter personal i anonimitzar aquelles que no puguin ser objecte de difusió.
- Justificar la procedència de la publicació sol·licitada en els casos que els sigui requerit per la unitat gestora de l'Entitat.
- Per a la publicació d'anuncis i edictes, liquidar la taxa legalment establerta.
- Les persones físiques o jurídiques que vulguin obtenir una còpia en paper o una descàrrega en format digital de les edicions del DOGC han de satisfer el cost econòmic corresponent.
Servei de tramitació de notificacions al tauler edictal del BOE
- Dret de tramesa dels anuncis de notificació perquè es publiquin també al tauler edictal del BOE.
- Els òrgans emissors de documents que s'hagin de publicar al DOGC i al tauler edictal d'anuncis tenen el deure de facilitar la informació preceptiva d'acord amb el procediment de tramitació establert per l'Entitat.
- Dret de consulta o de sol·licitar una còpia o descàrrega digital del DOGC
- Cal efectuar una reserva prèvia del servei per tal que l'Entitat pugui prestar-lo en les millors condicions per a les persones interessades.
- Cal respectar el temps màxim de consulta quan l'Entitat hagi d'establir-lo per garantir la prestació del servei a totes les persones interessades.
- Cal utilitzar adequadament l'equipament i el programari que es posi a la seva disposició.
- Cal abonar el cost de les còpies en paper sol·licitades, d'acord amb el preu públic vigent.
Servei de Base de dades del DOGC, servei de difusió del dret vigent a Catalunya, servei d'alertes del Portal Jurídic i del DOGC, servei DOGC al mòbil i servei
- Dret a la consulta d'una base de dades que faciliti l'accés gratuït als documents que són publicats al DOGC, als textos consolidats de les normes (dret vigent) i a serveis d'informació (alertes).
- En tots els casos, si es reprodueixen normes consolidades pel Portal Jurídic de Catalunya, cal que n'esmentin la font i les dates de vigència.
- Per al servei d'alertes, cal registrar-se com a persona usuària al portal DOGC o Portal Jurídic.
- Per al servei, cal donar-se d'alta a la xarxa Twitter i seguir aquest compte.
Llibreria en línia de la Generalitat de Catalunya
- Dret a rebre les publicacions adquirides en bon estat.
- Cal abonar, prèviament i amb targeta de crèdit, l'import de la comanda.
–7 El règim econòmic aplicable als serveis (taxes i preus públics)
Els serveis d'informació, consulta i difusió que us prestem són gratuïts en tots els casos.
El servei d'inserció d'anuncis i/o documents al Diari Oficial de la Generalitat de Catalunya està subjecte al pagament de la taxa establerta per la legislació vigent, les condicions de la qual poden ser consultades a la pàgina web següent:
DOGC > Serveis del DOGC > Servei de publicació al DOGC
La compra de publicacions de la Generalitat de Catalunya es realitza mitjançant el pagament del preu que publica la Llibreria en línia de la Generalitat en les seves Condicions d'ús.
–8 Les vies de reclamació utilitzables
En relació amb els serveis i l'atenció rebuda i els tràmits efectuats, us informem que disposeu de les vies de reclamació següents:
1) Reclamació, queixa o suggeriment
Si ho considereu necessari, podeu presentar una reclamació, queixa o suggeriment mitjançant el formulari electrònic que trobareu a la nostra pàgina web, a l'apartat " Contacte ", o mitjançant el formulari en paper que trobareu a la vostra disposició a la seu de l'EADOP (av. de Josep Tarradellas, 20.
El formulari en paper el podeu presentar a qualsevol registre de l'Administració de la Generalitat, de l'Estat o dels ens locals que hagin subscrit conveni o a les oficines de Correus.
Si no espereu resposta, podeu formular la reclamació, la queixa o el suggeriment de manera anònima.
En aquest cas, l'Entitat també actuarà si ho considera oportú o necessari.
Tant el formulari en paper com l'electrònic, el podeu adreçar al director general de l'Entitat, que és qui respondrà la vostra reclamació, queixa o suggeriment en el termini màxim de quinze dies des de la seva recepció.
Si ho considereu convenient, podeu adreçar la reclamació, queixa o suggeriment a altres òrgans de l'Administració de la Generalitat, cas en el qual també es remetrà al mateix òrgan especificat al paràgraf anterior perquè respongui la vostra comunicació.
En tots els casos, us explicaran els motius que van poder provocar els fets o les circumstàncies que expresseu a la reclamació, la queixa o el suggeriment i les mesures que es puguin prendre per solucionar o millorar la situació i, quan sigui possible, s'oferiran alternatives de servei.
2) Recursos i reclamacions normatius
Al final d'aquest paràgraf, trobareu un accés a la llista dels recursos i les reclamacions que la normativa preveu com a generals per al conjunt de serveis que presta l'Administració.
Entre la informació succinta que es presenta de cadascun, s'especifica, en termes generals, quan correspon utilitzar un tipus o un altre en funció del tipus o les característiques del servei públic de què es tracti.
Tanmateix, les resolucions que notifica l'Entitat indiquen exactament el recurs que es pot interposar contra els mateixos actes i resolucions:
Departament de Polítiques Digitals i Administració Pública > Administració pública > Processos i administració... > Qualitat i millora de processos > Cartes de serveis > Recursos i reclamacions...
–9 Les vies utilitzables d'orientació i informació sobre els serveis
Les persones interessades poden obtenir informació sobre les característiques dels serveis o qualsevol altra qüestió relacionada amb la seva prestació mitjançant els canals següents:
Diari Oficial de la Generalitat de Catalunya
Llibreria en línia de la Generalitat
Entitat Autònoma del Diari Oficial i de Publicacions
Perfil del contractant de l'Entitat
Seu de l'Entitat Autònoma del Diari Oficial i de Publicacions
–10 Dades d'identificació de la Carta
La Carta de serveis del Diari Oficial i de Publicacions de la Generalitat de Catalunya, que està disponible a DOGC > EADOP > Transparència, ha estat aprovada per l'Ordre de 3 d'abril de 2019 del Departament de la Presidència (DOGC núm. 7849, de 8.4.2019).
1 D'acord amb la normativa d'aplicació, el servei també és prestat per les administracions següents en la forma que tinguin determinat:
- L'Administració de la Generalitat de Catalunya, a través de les seves delegacions del Govern, oficines d'atenció ciutadana i altres punts amb servei d'accés públic a Internet.
- Els ens locals, en els llocs que es determini en la seva normativa.
- Les universitats públiques, a través de les seves biblioteques i altres punts amb servei d'accés públic a Internet.
- Les biblioteques públiques que formen part del sistema de Lectura Pública de Catalunya, a través dels terminals de consulta d'Internet de les seves sales de lectura.
2 Les publicacions amb caràcter d'urgència han de satisfer una taxa superior d'acord amb el que estableix la Llei de taxes i preus públics de la Generalitat de Catalunya.